CELEX: 62016TN0352
Language: fi
Date: 2016-06-29 00:00:00
Title: Asia T-352/16: Kanne 29.6.2016 – Ville de Bruxelles v. komissio

29.8.2016   
            
            
               FI
            
            
               Euroopan unionin virallinen lehti
            
            
               C 314/30
            
         Kanne 29.6.2016 – Ville de Bruxelles v. komissio
   (Asia T-352/16)
   (2016/C 314/41)
   Oikeudenkäyntikieli: ranska
   
      Asianosaiset
   
   
      Kantaja: Ville de Bruxelles (Brysselin kaupunki, Belgia) (edustajat: asianajajat M. Uyettendaele ja S. Kaisergruber)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kantajan kanteen tutkittavaksi ja toteamaan, että se on perusteltu
            
         näin ollen
   
               —
            
            
               kumoamaan asetuksen (EY) N:o 692/2008 muuttamisesta kevyiden henkilö- ja hyötyajoneuvojen päästöjen (Euro 6) osalta 20.4.2016 annetun komission asetuksen (EU) 2016/646
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu Euroopan unionin perusoikeuskirjan 37 ja 53 artiklan, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20.6.2007 annetun Euroopan parlamentin ja neuvoston asetuksen (EY) N:o 715/2007 (EUVL 2007, L 171, s. 1) johdanto-osan viidennen ja kuudennen perustelukappaleen ja kyseisen asetuksen liitteen I noudattamatta jättämiseen sekä siihen, että Euroopan komissio ylitti toimivaltansa ja käytti harkintavaltaansa väärin.
            
         
               2)
            
            
               Toinen kanneperuste, joka perustuu menettelystä komissiolle siirrettyä täytäntöönpanovaltaa käytettäessä 28.6.1999 tehdyn neuvoston päätöksen 1999/468/EY (EYVL 1999, L 184, s. 23) 5a artiklan 3 kohdan, menettelystä komissiolle siirrettyä täytäntöönpanovaltaa käytettäessä tehdyn päätöksen 1999/468/EY muuttamisesta 17.7.2006 tehdyn neuvoston päätöksen 2006/512/EY (EUVL 2006, L 200, s. 11) johdanto-osan kolmannen perustelukappaleen, asetuksen (EY) N:o 715/2007 johdanto-osan 25 perustelukappaleen ja viimeksi mainitun asetuksen 5 artiklan 3 kohdan noudattamatta jättämiseen sekä siihen, että komissiolla ei ollut toimivaltaa antaa riidanalaista asetusta ja että komissio ylitti toimivaltansa.